ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի
2015 թվականի ապրիլի 27-ի
թիվ 45 որոշմամբ

ԿԱՐԳ

ներմուծման (այդ թվում՝ սեզոնային) մաքսատուրքերի դրույքաչափերը, սակագնային քվոտաները, սակագնային արտոնություններ տրամադրելու դեպքերն ու պայմանները սահմանելու վերաբերյալ Եվրասիական տնտեսական միության անդամ պետությունների առաջարկները Եվրասիական տնտեսական հանձնաժողով ներկայացնելու

1. Սույն Կարգը մշակվել է «Եվրասիական տնտեսական հանձնաժողովի մասին» հիմնադրույթի 43-րդ կետին («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) համապատասխան, Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի (այսուհետ՝ Կանոնակարգ) 64–րդ կետի իրականացումն ապահովելու նպատակով, եւ դրանով սահմանվում է ներմուծման (այդ թվում՝ սեզոնային) մաքսատուրքերի դրույքաչափերը, սակագնային քվոտաները, սակագնային արտոնություններ տրամադրելու դեպքերն ու պայմանները սահմանելու վերաբերյալ Եվրասիական տնտեսական միության անդամ պետությունների առաջարկները Եվրասիական տնտեսական հանձնաժողով (այսուհետ՝ Հանձնաժողով) ներկայացնելու ընթացակարգը (այսուհետ համապատասխանաբար՝ առաջարկ, մաքսասակագնային կարգավորման միջոցներ):

2. Առաջարկը Հանձնաժողով է ներկայացվում Եվրասիական տնտեսական միության անդամ պետության պետական իշխանության մարմնի կողմից, որն այդ պետության օրենսդրությանը համապատասխան լիազորված է Հանձնաժողովի հետ փոխգործակցության համար (այսուհետ համապատասխանաբար՝ լիազորված մարմին, անդամ պետություն, Միություն):

3. Առաջարկը պետք է պարունակի`

ա) անդամ պետության՝ Հանձնաժողովին ներկայացվող դիմումը՝ համաձայն թիվ 1 հավելվածով սահմանված ձեւի.

բ) Միության մարմինների ակտերի նախագծերը։

Եթե Հանձնաժողովի որոշման նախագծում նախատեսվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի (այսուհետ՝ ԵԱՏՄ ԱՏԳ ԱԱ) այն ծածկագրի բացվածքը, որը պարունակվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի պարզաբանումների մեջ, կամ ԵԱՏՄ ԱՏԳ ԱԱ–ում Միության լրացուցիչ ծանոթագրության ներառումը, ինչպես նաեւ եթե նշված պարզաբանումների մեջ անհրաժեշտ է ներառել ԵԱՏՄ ԱՏԳ ԱԱ–ի առանձնացվող դիրքի մասով բացատրական դրույթներ, ապա առաջարկը պետք է պարունակի նաեւ տվյալ պարզաբանումների մեջ փոփոխություններ կատարելու մասին՝ Հանձնաժողովի կոլեգիայի հանձնարարականի նախագիծը.

գ) հետեւյալ տեղեկատվությունը ներառող բացատրագիրը (ըստ ԵԱՏՄ ԱՏԳ ԱԱ–ի յուրաքանչյուր տասանիշ դիրքի, որում դասակարգվում է այն ապրանքը, որի մասով առաջարկվում է ներդնել մաքսասակագնային կարգավորման միջոցը)՝

ապրանքի նկարագիր՝ դրա հատկությունների, բնութագրերի, գործառութային նշանակության եւ օգտագործման ոլորտների նշմամբ.

ապրանքի հիմնական սպառողների կամ սպառողների խմբերի մասին տվյալներ։ Այն դեպքում, երբ ապրանքն օգտագործվում է այլ ապրանքի արտադրության համար, ապա նշվում է այն ապրանքի արժեքի մասնաբաժինը, որի մասով առաջարկվում է ներդնել մաքսասակագնային կարգավորման միջոցը՝ արտադրված ապրանքի միջին շուկայական արժեքով.

անդամ պետության տարածքում արտադրվող ապրանքի՝ երրորդ երկրներում արտադրվող նույնանման ապրանքների հետ համեմատական բնութագիր (Միության տարածքում նույնանման ապրանքի արտադրության դեպքում) (հնարավորության դեպքում).

ապրանքի շուկայի նկարագիր եւ բնութագիր, այդ թվում՝ քանակական եւ արժեքային (հնարավորության դեպքում):

Սույն ենթակետի երրորդից հինգերորդ պարբերություններով նախատեսված տեղեկատվությունը ներկայացվում է առաջարկի նախաձեռնող անդամ պետության եւ հնարավորության դեպքում՝ մյուս անդամ պետությունների մասով.

դ) վիճակագրական տվյալները՝ համաձայն թիվ 2 հավելվածով սահմանված ձեւի.

ե) Հանձնաժողովի որոշումների նախագծերի ֆինանսատնտեսական հիմնավորումը, որը պարունակում է որոշման իրականացման արդյունքում տնտեսական ազդեցության նկարագիրը, անդամ պետության բյուջեի եկամուտների վրա որոշման հնարավոր ազդեցության գնահատումը, անդամ պետության արտահանման եւ ներմուծման կառուցվածքն ու ծավալը, շուկայի ազգային սուբյեկտների տնտեսական գործունեությունը.

զ) այլ փաստաթղթեր եւ տեղեկություններ, որոնք նշանակություն ունեն ուսումնասիրվող առաջարկի վերաբերյալ Միության մարմինների կողմից որոշում ընդունելու հարցում, ֆինանսատնտեսական հաշվարկներ, որոնցում արտացոլվում է առաջարկվող մաքսասակագնային կարգավորման միջոցի ներդրման (հնարավորության դեպքում) սոցիալ–տնտեսական արդյունավետությունը:

4. Եթե առաջարկով նախատեսվում է ԵԱՏՄ ԱՏԳ ԱԱ–ում՝ ծածկագրի նշագրի 10–րդ կարգի մակարդակում փոփոխությունների կատարում, ապա այն պետք է պարունակի հետեւյալ տեղեկատվությունը՝

ա) չափորոշիչներ (դասակարգման հատկանիշներ), որոնց համապատասխան տվյալ ապրանքը (ապրանքների տեսակը) միանշանակ կերպով կարող է առանձնացվել բազմաթիվ նույնանման ապրանքներից.

բ) տեղեկատվություն այն ապրանքի մասին, որի համար առաջարկվում է ԵԱՏՄ ԱՏԳ ԱԱ–ում հատկացնել առանձին դիրք. լրակազմությունը, նշանակությունը, աշխատանքի սկզբունքը, կազմը (եթե դասակարգման չափորոշիչը որեւէ նյութի պարունակությունն է), վերամշակման գործընթացները (եթե դասակարգման չափորոշիչը ապրանքի մշակման տեսակը կամ ապրանքի մշակման աստիճանն է), տեխնիկական բնութագրերը (եթե դասակարգման չափորոշիչները քաշը, չափը, հզորությունը, արտադրողականությունը, ապրանքի այլ տեխնիկական բնութագրերն են) եւ այլն,

գ) տեղեկատվություն առկա այն մեթոդիկաների մասին, որոնք թույլ են տալիս ստուգել ապրանքի համապատասխանությունն այն չափորոշիչներին, որոնք սահմանվում են առանձնացման համար առաջարկվող ԵԱՏՄ ԱՏԳ ԱԱ–ի դիրքով՝ ապրանքների առանձին կատեգորիաների մասով (օրինակ՝ քիմիական արդյունաբերության ապրանքների համար):

5. Եթե առաջարկով նախատեսվում է այն ապրանքի մասով մաքսասակագնային կարգավորման միջոցի ներդրում, որն առնչվում է տնտեսության՝ անդամ պետությունների արդյունաբերական համագործակցության գերակա հատվածների ցանկում ներառված տնտեսության հատվածին, ապա այն նաեւ պետք է պարունակի տնտեսության այդ հատվածում համագործակցության զարգացման վրա որոշման հնարավոր ազդեցության գնահատումը։

6. Սակագնային քվոտաներ սահմանելու վերաբերյալ առաջարկը պետք է պարունակի՝

ա) անդամ պետության՝ Հանձնաժողովին ներկայացվող դիմումը՝ համաձայն թիվ 3 հավելվածով սահմանված ձեւի.

բ) բացատրագիր` առաջարկի հիմնավորմամբ.

գ) սույն Կարգի 3-րդ կետի «բ», «ե»–«զ» ենթակետերով նախատեսված տեղեկատվությունը:

7. Հանձնաժողովի կառուցվածքային այն ստորաբաժանումը, որի իրավասության շրջանակում են գտնվում մաքսասակագնային կարգավորման հարցերը, ապահովում է անդամ պետության լիազորված մարմնի ներկայացրած առաջարկի ուսումնասիրությունը եւ այն, Կանոնակարգի 64–րդ կետին համապատասխան, մյուս անդամ պետություններին ուղարկելը, ինչպես նաեւ անցկացնում է այդ առաջարկի ստուգում՝ սույն Կարգի 3-6–րդ կետերով նախատեսված՝ ներկայացված նյութերի լրակազմության եւ տեղեկությունների ամբողջականության առումով։

8. Նյութերը կամ տեղեկությունները ոչ ամբողջական ծավալով ներկայացնելու դեպքում Հանձնաժողովի այն կառուցվածքային ստորաբաժանումը, որի իրավասության շրջանակում են գտնվում մաքսասակագնային կարգավորման հարցերը, լիազորված մարմին է ներկայացնում անհրաժեշտ տեղեկատվություն ներկայացնելու վերաբերյալ պահանջ։

9. Հանձնաժողովի կողմից՝ լիազորված մարմնից պահանջվող տեղեկատվությունը, ինչպես նաեւ մյուս անդամ պետության առաջարկի վերաբերյալ անդամ պետության դիրքորոշումները ներկայացվում են Կանոնակարգի 99–րդ եւ 102–րդ կետերին համապատասխան։

ՀԱՎԵԼՎԱԾ ԹԻՎ 1

ներմուծման (այդ թվում՝ սեզոնային) մաքսատուրքերի դրույքաչափերը, սակագնային քվոտաները, սակագնային արտոնություններ տրամադրելու դեպքերն ու պայմանները սահմանելու վերաբերյալ առաջարկները Եվրասիական տնտեսական հանձնաժողով ներկայացնելու կարգի

(ձեւ)

ԴԻՄՈՒՄ

Եվրասիական տնտեսական միության անդամ պետության՝ Եվրասիական տնտեսական հանձնաժողովին ներկայացվող

(ներմուծման (այդ թվում՝ սեզոնային) մաքսատուրքերի դրույքաչափերը, սակագնային արտոնություններ տրամադրելու դեպքերն ու պայմանները սահմանելու) մասին

Դիմող \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության անդամ պետություն)

1. Ապրանքի անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Ապրանքի ծածկագիրը՝ ԵԱՏՄ ԱՏԳ ԱԱ–ին համապատասխան \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Մաքսասակագնային կարգավորման գործող (այդ թվում՝ ժամանակավոր) միջոցը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Մաքսասակագնային կարգավորման առաջարկվող միջոցը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. ԵԱՏՄ ԱՏԳ ԱԱ–ի առաջարկվող ծածկագրերը \_\_\_\_\_\_\_\_\_\_\_\_\_\_\_\_\_\_\_\_\_\_\_

(նշվում են ԵԱՏՄ ԱՏԳ ԱԱ–ի բացվածքի դեպքում)

6. Մաքսասակագնային կարգավորման միջոցի առաջարկվող գործողության ժամկետը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Ծանոթագրություններ. | 1. Ձեւը լրացվում է յուրաքանչյուր մաքսասակագնային կարգավորման միջոցի համար։2. Ներմուծման (այդ թվում՝ սեզոնային) մաքսատուրքերի դրույքաչափերը կամ սակագնային արտոնություններ տրամադրելու դեպքերն ու պայմանները սահմանելու վերաբերյալ առաջարկի մեջ ապրանքի ծածկագիրը նշվում է ԵԱՏՄ ԱՏԳ ԱԱ–ին համապատասխան՝ ծածկագրի նշագրի 10–րդ կարգի մակարդակում։ |

ՀԱՎԵԼՎԱԾ ԹԻՎ 2

ներմուծման (այդ թվում՝ սեզոնային) մաքսատուրքերի դրույքաչափերը, սակագնային քվոտաները, սակագնային արտոնություններ տրամադրելու դեպքերն ու պայմանները սահմանելու վերաբերյալ առաջարկները Եվրասիական տնտեսական հանձնաժողով ներկայացնելու կարգի

(ձեւ)

ՎԻՃԱԿԱԳՐԱԿԱՆ ՏՎՅԱԼՆԵՐ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ վերաբերյալ

(Եվրասիական տնտեսական
միության անդամ պետություն)

| Ցուցանիշներ | 20\_\_ թվական | 20\_\_ թվական | 20\_\_ թվական | 20\_\_ թվական(հունվար - ) | 20\_\_ թվական(հունվար - ) |
| --- | --- | --- | --- | --- | --- |
| Սպառման ծավալը՝հազ. տոննա (չափման միավորներով՝ ԵԱՏՄ ԱՏԳ ԱԱ–ին համապատասխան)մլն ԱՄՆ դոլարներմուծման մասնաբաժինը, %Արտադրության ծավալը՝հազ. տոննա (չափման միավորներով՝ ԵԱՏՄ ԱՏԳ ԱԱ–ին համապատասխան)մլն ԱՄՆ դոլարարտահանման մասնաբաժինը, %Արտադրական հզորությունները՝հազ. տոննա (արդյունաբերական արտադրանքի համար)Արտադրական հզորությունների օգտագործման աստիճանը՝% (արդյունաբերական արտադրանքի համար)Ներմուծում՝հազ. տոննա (չափման միավորներով՝ ԵԱՏՄ ԱՏԳ ԱԱ–ինհամապատասխան) |  |  |  |  |  |
| մլն ԱՄՆ դոլարներմուծման ընդհանուր ծավալի մասնաբաժինը, %Արտահանում՝հազ. տոննա (չափման միավորներով՝ ԵԱՏՄ ԱՏԳ ԱԱ–ինհամապատասխան)մլն ԱՄՆ դոլարարտահանման ընդհանուր ծավալի մասնաբաժինը, % |  |  |  |  |  |

|  |  |
| --- | --- |
| Ծանոթագրություններ. | 1. Վիճակագրական տվյալները ներկայացվում են ԵԱՏՄ ԱՏԳ ԱԱ–ի յուրաքանչյուր ծածկագրի համար՝ ծածկագրի նշագրի 10–րդ կարգի մակարդակում։2. Եվրասիական տնտեսական միության տարածքում չարտադրվող գյուղատնտեսական արտադրանքի, հումքի, թեթեւ եւ սննդի արդյունաբերության ապրանքների, տեխնոլոգիական սարքավորումների եւ ապրանքների մասով ցուցանիշները կարող են ճշգրտվել։3. Տեղեկատվությունը ներկայացվում է այն 3 օրացուցային տարիների համար, որոնք նախորդում են Եվրասիական տնտեսական հանձնաժողովի կոլեգիայի 2015 թվականի ապրիլի 27–ի թիվ 45 որոշմամբ հաստատված՝ ներմուծման (այդ թվում՝ սեզոնային) մաքսատուրքերի դրույքաչափերը, սակագնային քվոտաները, սակագնային արտոնություններ տրամադրելու դեպքերն ու պայմանները սահմանելու վերաբերյալ առաջարկները Եվրասիական տնտեսական հանձնաժողով ներկայացնելու կարգին համապատասխան՝ առաջարկները Եվրասիական տնտեսական հանձնաժողով ներկայացնելու տարվա, ինչպես նաեւ ընթացիկ տարվա վերջին ժամանակահատվածի համար, որի համար առկա են տվյալներ, եւ նախորդող տարվա միեւնույն ժամանակահատվածի համար։ |

ՀԱՎԵԼՎԱԾ ԹԻՎ 3

ներմուծման (այդ թվում՝ սեզոնային) մաքսատուրքերի դրույքաչափերը, սակագնային քվոտաները, սակագնային արտոնություններ տրամադրելու դեպքերն ու պայմանները սահմանելու վերաբերյալ առաջարկները Եվրասիական տնտեսական հանձնաժողով ներկայացնելու կարգի

(ձեւ)

ԴԻՄՈՒՄ
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության անդամ պետություն)

տարածք գյուղատնտեսական ապրանքների առանձին տեսակների ներմուծման համար սակագնային քվոտաներ սահմանելու մասին՝ Եվրասիական տնտեսական միության անդամ պետության Եվրասիական տնտեսական հանձնաժողով ներկայացվող

Դիմող ——————————————————————————————

(Եվրասիական տնտեսական միության անդամ պետություն)

Ապրանքի անվանումը ———————————————————————

Ապրանքի ծածկագիրը՝ ԵԱՏՄ ԱՏԳ ԱԱ–ին համապատասխան \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Ցուցանիշներ | Առաջարկը Եվրասիական տնտեսական հանձնաժողով ներկայացնելու տարվան նախորդող տարի | Ընթացիկ տարի՝ ընդհանուր առմամբ (գնահատում) | Առաջարկը Եվրասիական տնտեսական հանձնաժողով ներկայացնելու տարվան հաջորդող տարի (կանխատեսում) |
| 20\_\_ թվական | 20\_\_ թվական | 20\_\_ թվական |
| Սպառման ծավալը, հազ. տոննաԱրտադրության ծավալը, հազ. տոննաՆերմուծման ծավալը, հազ. տոննաԱրտահանման ծավալը, հազ. տոննաՍակագնային քվոտայի առաջարկվող ծավալը, հազ. տոննա |  |  |  |







